Na osnovu članka 20. stavka 2. Zakona o predškolskom odgoju i obrazovanju (NN 10/97,107/07 i 94/13),  članka 46. Statuta Dječjeg vrtića Bubamara Gornje Bazje i članka 6. Pravilnika o kriterijima za upis djece u Dječji vrtić Bubamara Gornje Bazje  Upravno vijeće Dječjeg vrtića Bubamara Gornje Bazje na svojoj 22. sjednici održanoj 5.5.2022. godine donosi

           ODLUKU O UPISU DJECE U DJEČJI VRTIĆ BUBAMARA GORNJE BAZJE
                                          ZA PEDAGOŠKU 2022./2023. GODINU

                                                            Članak 1.
Ovom odlukom utvrđuje se način i organizacija upisa za 2022./2023. godinu, kao i način ostvarivanja prednosti pri upisu djece  u Dječji vrtić Bubamara Gornje Bazje.
                                                            Članak 2.
Upis za 2022./2023.godinu provodit će se od 9.5.2022. do zaključno 20.5.2022.g. zaprimanjem Zahtjeva za upis s pripadajućom natječajnom dokumentacijom poslanom  putem pošte na adresu: Dječji vrtić Bubamara Gornje Bazje, Gornje Bazje 131A, 33406 Lukač, s naznakom „Upis djeteta u vrtić“. Postupak upisa provodi Povjerenstvo koje je imenovalo Upravno vijeće. 
                                                           Članak 3.
U Dječji vrtić Bubamara Gornje Bazje upisuju se djeca od navršene jedne godine života do polaska u osnovnu školu, a koja imaju prebivalište na području Općine Lukač  u redovni cjelodnevni program (10-satni).
                                                           Članak 4.
Roditelji/skrbnici djecu upisuju u vrtić sukladno Zakonu o predškolskom odgoju i obrazovanju te uz primjenu prednosti i bodovanja sukladno odredbama Odluke o načinu i kriterijima ostvarivanja prednosti pri upisu djece u Dječji vrtić Bubamara Gornje Bazje.
                                                          Članak 5.
Zahtjev za upis podnosi se na posebnom obrascu, a preuzima se mrežnim stranicama     Dječjeg vrtića Bubamara Gornje Bazje, odnosno na službenim stranicama Općine Lukač  (www.opcina-lukac.hr ).


Uz zahtjev za upis potrebno je priložiti upisnu dokumentaciju i to:
1. Rodni list ili izvadak iz matice rođenih (bez obzira na datum izdavanja isprave) – preslika
2. Uvjerenje o mjestu prebivališta djeteta (ne starije od mjesec dana) ili osobna iskaznica djeteta - preslika
3. Osobne iskaznice roditelja/ skrbnika – preslika


4. Dokumenti kojima se dokazuju činjenice bitne za ostvarivanje prednosti kod upisa

· za dijete roditelja invalida Domovinskog rata – rješenje o statusu invalida Domovinskog rata-preslika
· za dijete jednog/oba zaposlena roditelja – potvrde Hrvatskog zavoda za mirovinsko osiguranje o zaposlenju roditelja
· za dijete samohranog roditelja: preslika rješenja o razvodu braka, preslika rodnog lista za roditelja koji nije bio u bračnoj zajednici, preslika smrtnog lista ili izvatka iz matice umrlih za preminulog roditelja, te izjavu o članovima zajedničkog kućanstva ovjerena kod javnog bilježnika
· za dijete u udomiteljskoj obitelji, bez roditelja ili bez odgovarajuće roditeljske skrbi: preslika rješenja odnosno potvrda Centra za socijalnu skrb da je dijete u  udomiteljskoj obitelji, bez roditelja ili bez odgovarajuće roditeljske skrbi
· za dijete iz obitelji s troje ili više djece: za svako dijete rodni list ili izvadak iz matice rođenih- preslika 
· za dijete u godini prije polaska u školu –  rodni list ili izvadak iz matice rođenih –preslika
· za dijete roditelja koji primaju doplatak za djecu: rješenje/potvrda o pravu na doplatak za djecu-preslika
· za dijete koje ima specifične razvojnei/ili zdravstvene potrebe: relevantna dokumentacija za utvrđivanje navedenih potreba i statusa djeteta
· za dijete s teškoćama u razvoju: nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta
· za treće dijete u obitelji ukoliko ga prijavljujete u vrtić, potvrda ili neki drugi dokaz da se ne nalazite na rodiljnom ili roditeljskom dopustu za to dijete, osim ako roditelj ne dokaže da taj dopust završava do 31. kolovoza tekuće godine.

     5.    Potvrdu o obavljenom sistematskom pregled 
     6.    Presliku knjižice cijepljenja djeteta
                                                                      Članak 6.
Konačan popis upisane djece donosi Upravno vijeće, a na oglasnoj ploči Vrtića  objavit će se inicijali djeteta i numerička šifra koju će roditelj/skrbnik dobiti putem elektroničke pošte na mail jednog od roditelja /skrbnika. Mail s numeričkom šifrom dobiven od strane Vrtića ujedno je i potvrda roditelju/skrbniku da je Vrtić zaprimio dokumentaciju te ukoliko roditelj/skrbnik ne dobije mail treba žurno reagirati prema vrtiću. 
 
                                                               Članak 7.

Roditelji/skrbnici upis djeteta  potvrđuju potpisivanjem Ugovora  s Dječjim vrtićem.

                                                               Članak 8.
Raspored sklapanja ugovora bit će objavljen na mrežnim stranicama Dječjeg vrtića              Bubamara, odnosno službenim stranicama Općine Lukač ( www.opcina-lukac.hr ).

                                                                     Članak 9.
 Upisana djeca počinju koristiti usluge Dječjeg vrtića od 1. rujna 2022. godine.

                                                                    Članak 10.

 Ova Odluka stupa na snagu danom donošenja Suglasnosti načelnika Općine Lukač.

KLASA: 601-02/22-05/6
URBROJ: 2189-90-01-22-4

[bookmark: _GoBack]U Gornjem Bazju, 5.5.2022.g.
                                UPRAVNO VIJEĆE DJEČJEG VRTIĆA BUBAMARA GORNJE BAZJE
                                                                                               Predsjednica  
                                                                                        _________________



